Diari Oficial de la Generalitat Valenciana


Sumari del DOGV 845, del 14-06-1988 (1988/811396)

ORDRE de 24 de maig de 1988, de la Conselleria de Cultura, Educació i Ciència, per la qual es modifica l'Ordre de 16 de gener de 1986 (DOGV 341, de 14 de febrer) i l'Ordre de 16 de gener de 1987 (DOGV 524, d'11 de febrer), per les quals es convocaven ajudes i beques per al foment de la investigació a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/05/24/(1)/dof/vci/html**

### Dades del document

Número de DOGV
:   845

Data del DOGV
:   14-06-1988

Secció del DOGV
:   DISPOSICIONS GENERALS

Número del document
:   1988/811396


Data del document
:   24-05-1988

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 24 de maig de 1988, de la Conselleria de Cultura, Educació i Ciència, per la qual es modifica l'Ordre de 16 de gener de 1986 (DOGV 341, de 14 de febrer) i l'Ordre de 16 de gener de 1987 (DOGV 524, d'11 de febrer), per les quals es convocaven ajudes i beques per al foment de la investigació a la Comunitat Valenciana.  
La creixent complexitat dels processos de formació especialitzada dels investigadors demana una prolongació i homologació dels períodes de formació corresponents al programa de Foment de la Investigació Científica i Tecnològica, adequant les convocatòries anteriors vigents a la recent convocatòria realitzada per Ordre de 26 d'abril de 1988 (DOGV de 17 de maig) en el seu Annex 3, en allò que fa referència a dotacions mensuals i a períodes d'aprofitament de la beca; fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Primer  
Estendre, a partir de l'1 de setembre de 1988, la dotació mensual de la beca a 73.000 pessetes, a tots els becaris als quals se'ls concedesca una prórroga per a la realització de projectes d'investigació conduents a l?obtenció del grau de doctor, les convocatòries de les quals es realitzaren per l?Ordre de 16 de gener de 1986 (Annex 3) i l?Ordre de 16 de gener de 1987 (Annex 2).  
Segon  
Estendre la possibilitat d'aprofitament d'una dotació anual complementària de la beca fins a un màxim de 150.000 pessetes, per ajudar a satisfer necessitats directament derivades de la realització de projectes d'investigació, als becaris que se'ls concedesca una prórroga de la beca, convocada per l?Ordre de 16 de gener de 1986.  
Tercer  
Les beques convocades per les Ordres anteriors podran ser prorrogades fins a un màxim de tres períodes anuals.  
Les pròrrogues seran regulades pel que preveu l'Annex 3 de l?Ordre de 26 d'abril de 1988 (DOGV de 17 de maig).  
DISPOSICIO FINAL  
Aquesta Ordre entrarà en vigor l?endemà de la publicació en el diari Oficial de la Generalitat Valenciana. València, 24 de maig de 1988.  
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI